O steampunk estió, en os suyos inicios, un subchenero literario naixiu dentro d'a sciencia ficción especulativa que surtió entre o decenio de 1980 a mans d'escritors conoixius por os suyos treballos cyberpunk.[1] A día de hue, iste subchenero ha madurau dica convertir-se en un movimiento artistico y sociocultural y no nomás literario.[2] O steampunk se desembolica en una ambientación an que a tecnolochía a vapor contina estando a predominant y por lo cheneral localizada en Inglaterra entre a epoca victoriana, an que no ye extranyo trobar elementos comuns d'a sciencia ficción u a fantesía.